open-index/open-wikipedia-markdown huggingface dataset:
कल्याणकारी राज्य

**कल्याणकारी राज्य** (welfare state) शासन की वह संकल्पना है जिसमें राज्य नागरिकों के आर्थिक एवं सामाजिक उन्नति में महत्वपूर्ण भूमिका निभाता है। कल्याणकारी राज्य अवसर की समानता, धन-सम्पत्ति के समान वितरण, तथा जो लोग अच्छे जीवन की न्यूनतम आवश्यकताओं को स्वयं जुटा पाने में असमर्थ है उनकी सहायता करने जैसे सिद्धान्तों पर आधारित है। यह एक सामान्य शब्द है जिसके अन्तर्गत अनेकानेक प्रकार के आर्थिक एवं सामाजिक संगठन आ जाते हैं।कल्याणकारी राज्य सरकार का एक रूप है जिसमें राज्य समान अवसर के सिद्धांतों, धन के समान वितरण और नागरिकों के लिए सार्वजनिक जिम्मेदारी के आधार पर नागरिकों की आर्थिक और सामाजिक भलाई की रक्षा करता है और उन्हें बढ़ावा देता है, जो स्वयं का लाभ उठाने में असमर्थ हैं। एक अच्छे जीवन के लिए न्यूनतम प्रावधान। [१] यह शब्द १ ९ ४ Great में ग्रेट ब्रिटेन द्वारा अपनाए गए सामाजिक बीमा के व्यापक उपायों से जुड़ा है, [१] समाजशास्त्री टीएच मार्शल ने आधुनिक कल्याणकारी राज्य को लोकतंत्र , कल्याण और पूंजीवाद के विशिष्ट संयोजन के रूप में वर्णित किया है। [2]

मिश्रित अर्थव्यवस्था के एक प्रकार के रूप में, कल्याणकारी राज्य, सरकारी संस्थाओं को स्वास्थ्य और शिक्षा के लिए धन देते हैं, साथ ही व्यक्तिगत नागरिकों को प्रत्यक्ष लाभ देते हैं। [३] आधुनिक कल्याणकारी राज्यों में जर्मनी और फ्रांस, बेल्जियम और नीदरलैंड शामिल हैं, [४] साथ ही नॉर्डिक देश , [५] जो नॉर्डिक मॉडल के रूप में जानी जाने वाली प्रणाली को रोजगार देते हैं। कल्याणकारी राज्य के विभिन्न कार्यान्वयन तीन श्रेणियों में आते हैं: (i) सामाजिक लोकतांत्रिक, (ii) उदारवादी, और (iii) रूढ़िवादी

आधुनिक कल्याणकारी राज्य को दो भागों में बांटा गया है 

१) राज्य के आवश्यक एवं अनिवार्य कार्य

२) राज्य के ऐच्छिक कार्य

3) प्रमुख रूप से भारतीय संविधान के भाग 4(ए)में उल्लेखित "नीति निर्देशक

लोककल्याणकारी राज्य की अवधारणा अत्यन्त प्राचीनकाल से ही भारत में रही है । प्राचीन युग में राज्य को नैतिक कल्याण का साधन माना जाता था । रामायण काल में तो रामराज्य की अवधारणा इसी लोककल्याणकारी राज्य के सिद्धान्त पर आधारित थी। हिन्दुओं के धार्मिक ग्रन्थों में यहां तक लिखा है कि राजा अपनी प्रजा का हित नहीं चाहता और अपने कर्तव्य का पालन नहीं करता, वह नरक का अधिकारी होता है । चाणक्य हो या फिर अरस्तु या प्लेटो, इन्होंने भी लोक कल्याण कारी राज्य की अवधारणा को महत्त्व दिया है । लोक कल्याणकारी राज्य से तात्पर्य किसी विशेष वर्ग का कल्याण न होकर सम्पूर्ण जनता का कल्याण होता है । इस तरह सम्पूर्ण जनता को केन्द्र मानकर जो राज्य कार्य करता है, वह लोक कल्याणकारी राज्य है ।

लोक कल्याणकारी राज्य की अवधारणा के सम्बन्ध में इंसाइक्लोपीडिया ऑफ सोशल साइंसेस के विचार हैं: “लोककल्याणकारी राज्य से तात्पर्य ऐसे राज्य से है, जो अपने सभी नागरिकों को न्यूनतम जीवन रत्तर प्रदान करना अपना अनिवार्य उत्तरदायित्व समझता है ।”  प्रो॰ एच॰जे॰ लास्की के अनुसार: “लोककल्याणकारी राज्य लोगों का ऐसा संगठन है, जिसमें सबका सामूहिक रूप से अधिकाधिक हित निहित है ।”

## सन्दर्भ

## बाहरी कड़ियाँ
*कल्याणकारी राज्य की अवधारणा
श्रेणी:राज्य
*
नान्हू राम

**मास्टर नान्हू राम** (१९०४ - १९९८) भारत के एक स्वतंत्रता संग्राम सेनानी थे। आपने भारत की स्वतंत्रता के लिये लगभग ९ वर्ष अंग्रेजी जेलों में बिताये।

## परिचय
नाहू राम का जन्म हरियाणा के रोहतक जिले के जसराणा ग्राम में हुआ था। वे दो बार पंजाब विधान सभा के सदस्य रहे। बड़े इमानदार और समाजसेवी राजनेता थे।

## सन्दर्भ
श्रेणी:भारतीय स्वतंत्रता सेनानी
श्रेणी:1904 में जन्मे लोग
श्रेणी:१९९८ में निधन
व्यासांतरी घिरनी

right|thumb|300px|व्यासान्तरी घिरनी
[right|thumb|300px|व्यासान्तरी घिरनी से प्राप्त [यांत्रिक लाभ]]
**व्यासांतरी घिरनी** (differential pulley या Weston differential pulley या chain hoist या chain fall) बहुत भारी सामानों (जैसे कार का इंजन) को हाथ से उठाने के लिये प्रयुक्त एक युक्ति है। इसको काम में लेने के लिये एक एक चेन को हाथ से खींचना पड़ता है जो घिरनियों की परिधि पर स्थित दाँतों से लिपटी होती है। हाथ द्वारा खींचकर इस युक्ति से कितना भार उठाया जा सकता है, यह इसकी दो घिरनियों के आपेक्षिक आकार पर निर्भर करता है।
आनत समतल

right|thumb|300px|आनत समतल
**आनत समतल** (inclined machine) एक सरल यंत्र है।
ओम आनन्द सरस्वती

**स्वामी डॉ ओम आनन्द सरस्वती** (पूर्व नाम : ओमानन्द सारस्वत) हिन्दी साहित्यकार, विद्वान, लेखक, विचारक एवं पद्मिनी कन्या आर्य गुरूकुल चित्तौडगढ़ के संस्थापक हैं। 

## बाहरी कड़ियाँ
*साहित्य पुरुष : डॉ॰ ओम आनन्द सरस्वती (राजस्थान साहित्य अकादमी)
*डॉ॰ ओम आनन्द सम्मानित

श्रेणी:हिन्दी साहित्यकार
श्रेणी:भारतीय हिंदी साहित्यकार
द ओबेरॉय गुडगाँव

**द ओबेरॉय गुडगाँव**, गुड़गाँव का एक लक्ज़री होटल है। इसकी प्रबंधन 'द ओबेरॉय होटल्स ऐण्ड रिसॉर्ट्स' के द्वारा की जाती है। गुडगाँव स्थित डेवलपर “ऑर्बिट रिसॉर्ट्स” ने इसका स्वामित्व प्राप्त किया हुआ हैं।

इसे बनाने में 4 बिलियन रुपया खर्च हुआ था एवं इसका उद्घाटन 13 अप्रैल 2011 को हुआ था। यह गुडगाँव, व्यवसायिक कारणों से आने वाले लोगों को ध्यान में रखते हुए बनाया गया था ताकि उन्हें दिल्ली नहीं रुकना पड़े। यह होटल ट्राईडेंट ठीक बगल में एवं NH8 के ठीक पास में स्थित्त हैं।

इस होटल को 2011 में थे विश्व का “लीडिंग लक्ज़री होटल” पुरष्कार से वर्ल्ड ट्रेवल अवार्ड्स में सम्मानित किया था। इस अवार्ड को होटल उद्योग के ऑस्कर्स के नाम से जाना जाता हैं।

## स्थिति
यह होटल उद्योग विहार, DLF फेज 5 में स्थित हैं, इसकी सबसे बड़ी विशेषता यहाँ से नई दिल्ली एयरपोर्ट का नजदीक होना हैं। गुडगाँव में अब मेट्रो के जाल बिछ जाने से रेलवे स्टेशन से इसकी दूरी काफी कम हो गयी हैं। गुडगाँव के हृदयस्थली में स्थित होने की वजह से यह काफी लोगों के द्वारा पसंद किया जाता हैं। NH8 क पास होने के चलते यहाँ आपको साफ़ सुथरी एवं चौड़ी सड़के मिलेंगी।

## सुविधाएं
इस होटल में आपको विश्वस्तरीय सुविधाएं देखने को मिलेंगी। यहाँ ऐशो आराम के हर वो चीज़ें मौजूद हैं जिनकी आप कल्पना करते हैं। यहाँ पर 2 बॉल रूम्स 10 मीटिंग रूम्स एवं एक मनोहारी गार्डन हैं। जहाँ आप अपने निजी कार्यक्रम के लिए आप कितने भी मेहमान बुला ले जगह की कमी नहीं पड़ेगी। ये इस होटल की खासियत हैं।

## स्पा एवं जिम
ये पर आपके शारीरिक एवं मानसिक स्वस्थ्य का पूरा ख्याल रखा जाता हैं। यहाँ की स्पा विश्वस्तरीय हैं। यहाँ के स्पा में 7 थेरेपी रूम एवं सुइट्स हैं। यहाँ प्रत्येक थेरेपी रूम में शावर के अलावा स्टीम लेने की भी व्यवस्था हैं। इनमे आपकी प्राइवेसी का पूरा ख्याल रखा जाता हैं। यहाँ पर एक मल्टीस्पेशलिटी जीम की भी व्यवस्था हैं। जहा कार्डिओ वैस्कुलर एक्सरसाइज के लिए बहुत अच्छे उपकरण हैं एवं इसका नाम “टेक्नोजिम” हैं।

## कमरे
यहा के कमरे काफी बड़े एवं आरामदायक हैं, यह विश्व के अन्य किसी भी सिटी होटल के सामान हैं। इन कमरों की लाइटिंग, रंगरोगन इतनी आकर्षक तरीके से की गयी हैं कि एक नजर में ये आपको पसंद आ जाएगी।
### कमरों के प्रकार

#### लक्ज़री कमरे

इस होटल का लक्ज़री रूम्स काफी विशाल एवं भव्य हैं। इनमे ये सुविधाएं मौजूद हैं।

* सेफ
* टेलीफोन
* हेयर ड्रायर
* आयरन
* इंटरनेट एक्सेस
* निजी बाथरूम
* कलर टेलीविज़न
* रेफ्रीजिरेटर

#### डीलक्स कमरे

* मिनिबार
* सेफ
* टेलीफोन
* हेयर ड्रायर
* आयरन
* इंटरनेट एक्सेस
* निजी बाथरूम
* कलर टेलीविज़न
* रेफ्रीजिरेटर
* न्यूज़ पेपर

## रेस्टोरेंट एवं बार
इस होटल के रेस्टोरेंट में थ्रीसिक्सटीवन (24 घंटे खुले रहने वाला मल्टी क्यूज़ीन रेस्टोरेंट) एवं अमरता (तटीय भारत के व्यंजन के लिए मशहूर) जहां के खाने स्वाद अत्यंत ही स्वादिष्ट रहता हैं। इस होटल के प्रमुख बार में का नाम 'द पियानो बार' हैं। जो अपने माहौल एवं कॉकटेल्स के लिए प्रसिद्ध है।
 
ये होटल गुडगाँव के केंद्र में स्थित हैं इसलिए साइबर सिटी में जितने भी कॉर्पोरेट क्लाइंट आते हैं वे इस होटल को ही प्राथमिकता देते हैं। इस होटल के स्टाफ भी बेहद शालीन एवं सौम्य स्वाभाव के हैं। जो आपके होटल में रहने के अनुभव को और भी आरामदायक बनाते हैं।

## सन्दर्भ

## बाहरी कड़ियाँ
*'''द ओबेरॉय, गुडगाँव''' का जालस्थल

श्रेणी:भारत की होटलें
विसर्ग

right|thumb|300px|गायत्री मंत्र में तीन बार विसर्ग आया है।
**'विसर्ग** (** ः** ) महाप्राण सूचक एक स्वर है। ब्राह्मी से उत्पन्न अधिकांश लिपियों में इसके लिये संकेत हैं। उदाहरण के लिये, रामः, प्रातः, अतः, सम्भवतः, आदि में अन्त में विसर्ग आया है।

जैसे आगे बताया गया है, विसर्ग यह अपने आप में कोई अलग वर्ण नहीं है; वह केवल स्वराश्रित है। विसर्ग का उच्चारण विशिष्ट होने से उसे पूर्णतया शुद्ध लिखा नहीं जा सकता, क्योंकि विसर्ग अपने आप में ही किसी उच्चारण का प्रतीक मात्र है ! किसी भाषातज्ज्ञ के द्वारा उसे प्रत्यक्ष सीख लेना ही जादा उपयुक्त होगा।  

सामान्यतः 

विसर्ग के पहले हृस्व स्वर/व्यंजन हो तो उसका उच्चारण त्वरित ‘ह’ जैसा करना चाहिए; और यदि विसर्ग के पहले दीर्घ स्वर/व्यंजन हो तो विसर्ग का उच्चारण त्वरित ‘हा’ जैसा करना चाहिए। 

विसर्ग के पूर्व ‘अ’कार हो तो विसर्ग का उच्चारण ‘ह’ जैसा; ‘आ’ हो तो ‘हा’ जैसा; ‘ओ’ हो तो ‘हो’ जैसा, ‘इ’ हो तो ‘हि’ जैसा... इत्यादि होता है।  पर विसर्ग के पूर्व अगर ‘ऐ’कार हो तो विसर्ग का उच्चारण ‘हि’ जैसा होता है। 

विसर्ग के दो सहस्वनिक होते हैं-

केशवः = केशव (ह)

बालाः = बाला (हा)

भोः = भो (हो)

मतिः = मति (हि)

चक्षुः = चक्षु (हु)

देवैः = देवै (हि)

भूमेः = भूमे (हे)

पंक्ति के मध्य में विसर्ग हो तो उसका उच्चारण आघात देकर ‘ह’ जैसा करना चाहिए। 

गुरुर्ब्रह्मा गुरुर्वि**ष्णुः** गुरुर्देवो महेश्वरः।  

विसर्ग के बाद अघोष (कठोर) व्यंजन आता हो, तो विसर्ग का उच्चारण आघात देकर ‘ह’ जैसा करना चाहिए। 

प्रण**तः क्ले**शनाशाय गोविन्दाय नमो नमः।  

विसर्ग के बाद यदि ‘श’, ‘ष’, या ‘स’ आए, तो विसर्ग का उच्चारण अनुक्रम से ‘श’, ‘ष’, या ‘स’ करना चाहिए। 

यज्ञशिष्टाशि**नः स**न्तो मुच्यन्ते सर्वकिल्विषैः। 

यज्ञशिष्टाशि**न(स्)स**न्तो मुच्यन्ते सर्वकिल्विषैः।  

धनंजयः सर्वः = धनंजयस्सर्वः

श्वेतः शंखः = श्वेतश्शंखः

गंधर्वाः षट् = गंधर्वाष्षट्

‘सः’ के सामने (बाद) ‘अ’ आने पर दोनों का ‘सोऽ’ बन जाता है; और ‘सः’ का विसर्ग, ‘अ’ के सिवा अन्य वर्ण सम्मुख आने पर, लुप्त हो जाता है। 

सः अस्ति = सोऽस्ति

सः अवदत् = सोऽवदत्  

विसर्ग के पहले ‘अ’कार हो और उसके पश्चात् मृदु व्यंजन आता हो, तो वे अकार और विसर्ग मिलकर ‘ओ’ बन जाता है। 

पुत्रः गतः = पुत्रो गतः

रामः ददाति = रामो ददाति 

विसर्ग के पहले ‘आ’कार हो और उसके पश्चात् स्वर अथवा मृदु व्यंजन आता हो, तो विसर्ग का लोप हो जाता है। 

असुराः नष्टाः = असुरा नष्टाः

मनुष्याः अवदन् = मनुष्या अवदन् 

विसर्ग के पहले ‘अ’ या ‘आ’कार को छोडकर अन्य स्वर आता हो, और उसके बाद स्वर अथवा मृदु व्यंजन आता हो, तो विसर्ग का ‘र्’ बन जाता है। 

भानुः उदेति = भानुरुदेति

दैवैः दत्तम् = दैवैर्दत्तम्  

विसर्ग के पहले ‘अ’ या ‘आ’कार को छोडकर अन्य स्वर आता हो, और उसके बाद ‘र’कार आता हो, तो, विसर्ग के पहले आनेवाला स्वर दीर्घ हो जाता है। 

ऋषिभिः रचितम् = ऋषिभी रचितम्

भानुः राधते = भानू राधते 

शस्त्रैः रक्षितम् = शस्त्रै रक्षितम्
श्रेणी:भाषा-विज्ञान
सैकेन्डी लोलक

right|thumb|300px|सैकेण्डी लोलक
**सैकेन्डी लोलक** (seconds pendulum) वह लोलक है जिसका आवर्तकाल ठीक-ठीक २ सेकेण्ड होता है। अतः इसकी आवृत्ति १/२ हर्ट्ज होती है। 

## सैकेण्डी लोलक की लम्बाई
:T=2\pi\sqrt{\frac{l}{g}}.
या,
:l=g\left(\frac{T_{1/2}}{\pi}\right)^2 .
जहाँ T_{1/2}=1\ \mathrm{s} और g=9{,}81\ \mathrm{\frac{m}{s^2}} हो तो l=0{,}994\ \mathrm{m}.

श्रेणी:लोलक
गौरी धर्मपाल

**गौरी धर्मपाल** (जन्म १९३१) भारत की एक कवयित्री, संस्कृत विदुषी, तथा लेडी ब्रेबान महाविद्यालय की भूतपूर्व संस्कृत विभागाध्यक्षा हैं। २०१० में भारत के राष्ट्रपति से उन्हें प्रशस्ति पत्र प्राप्त हुआ।

## परिचय
गौरी धर्मपाल का जन्म १९३१ में कोलकाता में हुआ। आपने कलकत्ता विश्वविद्यालय से संस्कृत में स्नातकोत्तर उपाधि प्राप्त की। आपने अपने कार्य जीवन की शुरुआत संस्कृत के प्राध्यापक के रूप में थी तथा आप लेडी ब्रेबान कालेज, कोलकाता से संस्कृत विभागाध्यक्ष पद से सेवानिवृत्त हुईं। आप संस्कृत , हिंदी, अंग्रेजी तथा गुजराती भाषाओं में भी दक्ष हैं।

## रचनाएँ
आपने कई भाषाओं में अनुवाद-कार्य किया है। बडी संख्या में आपकी बालगीत, बालकविताएँ तथा बालकहानियों की पुस्तकें प्रकाशित हैं, जिनमें चोद्दो पिडिम, इंगले-पिंगले, उपनिषदेर गल्प तथा टाइगर फ्राई एंड अदर टेल्स प्रमुख हैं। संस्कृत तथा वैदिक अध्ययन पर आपकी कई पुस्तकें एवं अनुवाद कृतियाँ भी प्रकाशित हैं। 

## पुरस्कार और सम्मान

१) शिशु संसद पुरस्कार

२) विद्यासागर पुरस्कार

३) श्री अरविन्द पुरस्कार

४) संस्कृत भाषा में योगदान हेतु राष्ट्रपति द्वारा आजीवन उपलब्धि पुरस्कार, तथा 

५) उत्कृष्ट अध्यापन के लिये एमिनेंट टीचर अवार्ड सहित अनेक पुरस्कार ओर सम्मान से विभूषित किया गया है।

गौरी धर्मपाल ने बांग्ला बाल साहित्य में नई शैली और तकनीक को जन्म दिया है। बाल साहित्य में प्रभूत योगदान करते हुए आपने भारतीय लोकसाहित्य और पुराणों की कहानियों का पुनर्सृजन किया है, जहाँ पाठ की समृद्धि और शैली की सहजता भी बरकरार है।

श्रेणी:संस्कृत विद्वान
श्रेणी:1931 में जन्मे लोग
श्रेणी:जीवित लोग
द्विक लोलक

right|thumb|300px|द्विक लोलक
गणित और भौतिकी में **द्विक लोलक** (double pendulum) वह लोलक है जिसमें एक लोलक के साथ दूसरा लोलक भी जुड़ा होता है। यह एक सरल भौतिक निकाय है किन्तु इसकी गतिकी (डाइनेमिक्स) बहुत सम्पन्न है। 

श्रेणी:लोलक
पाठक

यह एक ब्राह्मण उपनाम है **पाठक** वे कहलाते है जो कोई भी कहानी ,कविता ,लेख ,निबन्ध या अखबार पढ़ते है वे ही पाठक कहलाते हैं। 

श्रेणी:पाठक
श्रेणी:पढ़ाई
श्रेणी:शिक्षा
त्रिविम प्रक्षेप

right|thumb|300px|3D प्रक्षेपण
त्रिविमीय वस्तुओं को द्विविमीय तल पर प्रक्षेपित करके प्रदर्शित करने की अनेक विधियाँ हैं। इन्हें **त्रिविम प्रक्षेप** (3D-projection) कहते हैं।

श्रेणी:प्रक्षेप
लोलक (गणित)

किसी स्थिर आधार से लटका हुआ कोई पिण्ड **लोलक** (pendulum) कहलाता है यदि वह गुरुत्वीय बल के कारण अपनी मध्यमान स्थिति से आगे-पीछे गति करने के लिये स्वतन्त्र हो। लोलक बहुत तरह के हो सकते हैं जिनमें से प्रमुख है- सरल लोलक, संयुक्त लोलक (कम्पाउण्ड पेन्डुलम), युग्मित लोलक (कपल्ड पेन्डुलम), न्यूटन का लोलक, शंकु लोलक आदि।

गणित में लोलक की गति का विस्तृत और बिना किसी सरलीकरण के अध्ययन किया जा सकता है। 

## सरल गुरुत्वीय लोलक
right|300px|thumb|गति करते हुए लोलक में वेग तथा त्वरण सदिशों को एनिमेशन द्वारा दर्शाया गया है।
जब किसी स्थिर आधार से एक डोरी के द्वारा कोई द्रव्यमान लटका हो तो उसे 'सरल लोलक' कहते हैं। 'सरल लोलक', वास्तविक लोलक का सरलीकृत रूप है जिसमें निम्नलिखित मान्यताएँ अन्तर्निहित हैं-

* लोलक जिस धागे या रॉड से बंधा है वह शून्य द्रव्यमान वाला है। इसकी लम्बाई अपरिवर्तित और सदा तनी हुई रहती है।
* लोलक ( bob) एक बिन्दुवत द्रव्यमान (point mass) है। (डोरी की लम्बाई की तुलना में दोलक का आकार नगण्य है।)
* गति केवल दो बिमाओं (2-D) में हो रही है। 
* इस गति में घर्षण या वायु के प्रतिरोध के कारण ऊर्जा का क्षय नहीं हो रहा।

सरल लोलक की गति को निरूपित करने वाला अवकल समीकरण (differential equation) निम्नलिखित है-
:{d^2 \theta \over dt^2}+{g \over \ell} \sin \theta = 0 
जहाँ g गुरुत्वजनित त्वरण है, \ell लोलक की लम्बाई है, और \theta कोणीय विस्थापन है। 

### कम कोणीय विस्थापन के लिये सरल लोलक की गति का समीकरण
उपरोक्त अवकल समीकरण का हल आसानी से नहीं निकाला जा सकता और इस गति को सरल गणितीय फलनों के रूप में नहीं लिखा जा सकता। किन्तु यदि इसकी गति पर यह प्रतिबन्ध लगा दिया जाय कि दोलन का अधिकतम कोण बहुत कम है तो इसकी गति को सरल रूप में व्यक्त किया जा सकता है। उदाहरण के लिये मान लिया जाय कि लोलक का अधिकतम कोणीय विस्थापन १ रेडियन से बहुत कम (जैसे ०.१ रेडियन = ०.६ डिग्री) हो तो 
\sin\theta\approx\theta,
होगा और लोलक की गति का समीकरण यह लिख सकते हैं- 
\frac{d^2\theta}{dt^2}+\frac{g}{\ell} \theta=0.
जो कि हार्मोनिक दोलक (harmonic oscillator) की गति का समीकरण है।

माना कि यह लोलक अपनी मध्य स्थिति से  कोण विस्थापित करके शून्य कोणीय वेग से छोड़ दिया जाता है। तो समय के साथ इस लोलक का विस्थापन निम्नलिखित समीकरण से दिया जा सकता है-

वस्तुतः यह एक सरल आवर्त गति है जहाँ   इस गति का आयाम है। इस गति का आवर्त काल निम्नलिखित होगा-

ध्यान दें कि आवर्त काल का यह मान आयाम  पर निर्भर नहीं है (किन्तु यह कम अयाम के लिये ही सत्य है, आयाम अधिक होने पर आवर्तकाल, आयाम पर भी निर्भर करेगा।)

पृथ्वी की सतह पर  होता है, तथा । उपरोक्त समीकरण में इन दोनों का मान रखने पर निम्नलिखित सरल सम्बन्ध प्राप्त होते हैं (जो लगभग मान हैं, ठीक-ठीक मान नहीं)
\begin{align} \ell &\approx \frac{T_0^2}{4}, \\ T_0 &\approx 2 \sqrt\ell \end{align}

इसीलिये, १ मीटर लम्बे लोलक का आवर्तकाल धरती की सतह पर लगभग २ सेकेण्ड होता है। 
thumb|415x415px|युग्मित लोलक

## इन्हें भी देखें
*शंक्वीय लोलक (Conical pendulum)
*द्विक लोलक (Double pendulum)
*प्रतीपित लोलक (Inverted pendulum)
*कपिट्जा लोलक (Kapitza's pendulum)
*स्प्रिंग लोलक (Spring pendulum)

## सन्दर्भ

## बाहरी कड़ियाँ
*Mathworld article on Mathieu Function
*Pendulum calculator

श्रेणी:लोलक
श्रेणी:गणितीय भौतिकी
शंकु-लोलक

right|thumb|300px|शंकु-लोलक
**शंकु-लोलक** ( conical pendulum) की रचना सरल लोलक जैसी ही होती है जिसमें एक किसी धुरी से बंधे धागे से बंधा हुआ द्रव्यमान एकसमान वृत्तीय गति करता है। इस प्रकार की गति करते हुए इसकी डोरी एक शंकु बनाती है।

:: T = 2 \pi \sqrt { \frac {L \cos \theta} {g} }

तथा
::  \omega = \sqrt{\frac { g} {L \cos \theta}}

श्रेणी:लोलक
कुलदेवी मंदिर

**कुलदेवी मंदिर**, उत्तर प्रदेश के प्रतापगढ़ जिले के डेरवा क़स्बे में स्थित प्रख्यात भदरी राजघराने की कुल देवी का मंदिर हैं। यह मंदिर कुंडा तहसील के डेरवा बाजार के पास भदरी राजघराने के जिल्ले में स्थित है, यह बिसेन ठाकुरों की कुलदेवी हैं, इसे उत्तर प्रदेश सरकार के कैबिनेट मंत्री रघुराज प्रताप सिंह के पूर्वजों ने बनवाया है। मंदिर लगभग ८०० साल पुरानी बताई जाती हैं।  

मान्यता अनुसार राजघराने के लोग कोई भी कार्य करने से पहले कुल देवी का आशीर्वाद लेते हैं। शादी विवाह में प्रथम निमंत्रण भी कुलदेवी को दिया जाता है। परम्पराओं से जुड़े राजघराने के लोग अब भी वासंतिक नवरात्र में नवमी के दिन देवी को भेंट चढ़ाने पहुंचते हैं।

वर्ष २०१५, में उत्तर प्रदेश पर्यटन विकास मंत्रालय ने मंदिर को पर्यटन स्थल के तौर पर सजाने संवारने और विकसित करने के लिए डेढ़ करोड़ रुपये का पैकेज स्वीकृत प्रदान किया है।

## सन्दर्भ

श्रेणी:उत्तर प्रदेश में हिन्दू मंदिरkya ye mandir ham gorwa thakur rador ki kuldevi mandir hai
हिलटन चेन्नई

हिलटन चेन्नई का एक फाइव स्टार लक्ज़री होटल हैं जो चेन्नई के इक्कादुथांगल के इनर रिंग रोड में स्थित हैं। यह ओलम्पिया टेक्नोलॉजी पार्क गुईनदी एवं काठीपारा जंक्शन के बिलकुल नजदीक हैं। 4,००० मिलियन रुपये में बने इस होटल का उद्घाटन 28 फरबरी 2011 को हुआ था भारत में हिलटन में की ये चौथी सम्पति हैं। इसके 2 होटल दिल्ली एवं मुंबई इंटरनेशनल एयरपोर्ट में हैं। यह होटल दूर से ही काफी आकर्षक लगता हैं एवं रात में दूर से इसको देखना अपने आप में एक अद्भुत अनुभव हैं। 

9 मंजिली इस होटल में 204 कमरे (जिसमे 2 एग्जीक्यूटिव सुइट्स हैं, 16 जूनियर सुइट हैं, 7 हिलटन डीलक्स रूम, 58 हिलटन एग्जीक्यूटिव रूम्स, 121 हिलटन किंग गेस्ट रूम्स हैं। इस होटल की इंटीरियर डिजाइनिंग होन्ग कोंग की दिलेओनार्दो एवं डलास स्थित विल्सन & एसोसिएट्स ने की थी।

## रेस्टोरेंट एवं बार
इस होटल में कुल मिलकर 5 रेस्टोरेंट एवं बार हैं।

* अयना: एक समकालीन भारतीय रेस्टोरेंट 
* विंटेज बैंक: राज स्टाइल का एक वाइन एवं चीज़ बार
* Q बार: (एक रूफटोप रेस्टोरेंट)
* वास्को: 24 घंटे लगातार चलने वाला किचन 
* एस्ट (ग्राउंड फ्लोर पे स्थित कैफ़े)

## सुविधाएं एवं विशषताएं
इस होटल में मीटिंग रूम्स एवं बैंक्वेट पार्टी करने की भी सुविधाएं हैं। इसके मीटिंग रूम आधुनिक टेक्नोलॉजी से सुसज्जित हैं। इस होटल का बॉलरूम जो हिलटन ग्रैंड बॉलरूम के नाम से जाना जाता हैं एवं इसमें 750 लोगों के लिए जगह हैं।

इस होटल के टेरेस pe 15*80 फ़ीट का स्विमिंग पूल हैं जो इस तरीके से डिज़ाइन किया गया हैं की आप स्विमिंग का मजा लेते हुए शहर को देख सकते हैं। ये आपके मन को रोमांचित कर देने वाला क्षण रहता हैं।

## कमरे
इस होटल के कमरे काफी आकर्षक एवं मन मोहक हैं। इन कमरों में आपकी हर एक छोटी से छोटी सुविधाओं का ख्याल रखा जाता हैं। इनके कमरों के बेहतरीन इंटीरियर्स एवं आर्किटेक्चर एवं लाइटिंग देखकर आपको ऐसा लगेगा की आप किसी दूसरी दुनिआ में हो। इस होटल में निम्नलिखित प्रकार के कमरे हैं:

### स्टैण्डर्ड
* किंग हिलटन एग्जीक्यूटिव रूम 
* किंग हिलटन गेस्ट रूम 
* ट्विन हिलटन एग्जीक्यूटिव रूम 
* ट्विन हिलटन गेस्ट रूम 
* किंग एग्जीक्यूटिव सुइट
* एग्जीक्यूटिव, ओने किंग बेड
* वन किंग बेड 
* वन ट्विन बेड

इन कमरों के बाथरूम्स काफी आकर्षक हैं एवं इसमें बाथटब एवं शोवेर्स विथ हैंडहेल्ड शॉवेरहेड्स एवं रेनफॉल शॉवेरहेड्स की सुविधा उपलब्ध हैं।

हिलटन होटल का स्टाफ भी काफी नम्र एवं काफी मददगार हैं। ये लोग आप की इस होटल में आपके निवास को औरभी मनोरम बनाते हैं।इन्हे अच्छी तरह ट्रेनिंग दी जाती हैं की वे अपने अतिथियो का अच्छे से स्वागत करे। यह अपने आगंतुकों के लिए वेकउप कॉल, हवाई अड्डे से पिक एवं ड्राप (आग्रह किये जाने पर) की भी व्यवस्था करती हैं।

हिलटन होटल चेन्नई शहर की शान हैं, एवं जो गेस्ट इस होटल में रुकते हैं वो दुबारा कही और जाना पसंद नहीं करते हैं, ये इस होटल की खासियत हैं।

## सन्दर्भ

श्रेणी:भारत के होटल
श्रेणी:चेन्नई के होटल
पृथ्वी सम्मेलन

**पर्यावरण और विकास पर संयुक्त राष्ट्र सम्मेलन** (UNCED), जिसे रियो डी जेनेरो पृथ्वी शिखर सम्मेलन, रियो शिखर सम्मेलन, रियो सम्मेलन और पृथ्वी शिखर सम्मेलन के रूप में भी जाना जाता है, रियो डे में आयोजित एक प्रमुख संयुक्त राष्ट्र सम्मेलन था। रियो डी जेनेरो सम्मेलन 3 जून से 14 June 1992 तक
शीत युद्ध के बाद विकास के मुद्दों पर अंतर्राष्ट्रीय स्तर पर एक साथ सहयोग करने के लिए सदस्य राज्यों की प्रतिक्रिया के रूप में पृथ्वी शिखर सम्मेलन बनाया गया था। व्यक्तिगत सदस्य राज्यों को संभालने के लिए स्थिरता से संबंधित मुद्दों के कारण, पृथ्वी शिखर सम्मेलन को अन्य सदस्य राज्यों के सहयोग के लिए एक मंच के रूप में आयोजित किया गया था।  निर्माण के बाद से, स्थिरता के क्षेत्र में कई अन्य गैर-सरकारी संगठनों सहित इन सम्मेलनों में चर्चा किए गए मुद्दों के समान विकास दिखाते हैं।

रियो डि जेनेरो के बारे में

रियो डि जेनेरो ( पुर्तगाली में अर्थ - Rio de Janeiro यानि 'जनवरी की नदी') ब्राज़ील के रियो डि जेनेरो राज्यकी राजधानी एवं देश का दूसरा सबसे बड़ा नगर है। यह शहर दक्षिण अमेरिका का तीसरा सबसे अधिक जनसंख्या वाला शहर है। रियो डि जेनेरो शहर करीब दो शताब्दियों तक ब्राजील की राजधानी बना रहा, 1763 से 1822 तक पुर्तगाली औपनिवेशिक काल के दौरान, और फिर 1822 से 1960 तक ब्राजी़ल के एक स्वतंत्र राष्ट्र के रूप मे उदय के बाद। 1808 से 1821 तक यह पुर्तगाली साम्राज्य की भी राजधानी था। आमतौर पर यह रिओ के नाम से जाना जाता है, शहर का एक दूसरा उपनाम A Cidade Maravilhosa यानि अद्भुत शहर भी प्रचलित है।

रियो डि जेनेरो अपनी प्राकृतिक अवस्थिति, अपने कार्निवल उत्सव, साम्बा और अन्य संगीत, और पर्यटकों के लिए समुद्र तटों पर बने पंक्तिबद्ध होटलों वाले कोपाकबाना और इपानेमा जैसे तटों के लिए प्रसिद्ध है। समुद्र तट के अलावा यहां के सबसे प्रसिद्ध आकर्षणों में शामिल हैं.

विश्व का दूसरा सबसे बड़ा शहरी वन क्षेत्र: फ्लोरेस्ता दा तिजुका, या 'तिजुका वन' भी रिओ में ही है, जो दुनिया के सबसे बड़े शहरी वन क्षेत्र Parque Estadual da Pedra Branca, या व्हाइट स्टोन स्टेट पार्क से लगभग जुड़ा ही हुआ है। गैलिआओ-अंतोनियो कार्लोस जोबिम अंतर्राष्ट्रीय हवाई अड्डा, जिसे आमतौर पर सिर्फ गैलिआओ (Galeão) कहा जाता है ब्राजील के कई शहरों को रियो डि जेनेरो से जोड़ता है और यहां से कई अंतर्राष्ट्रीय उड़ानें भी संचालित होती हैं।

## संबोधित मुद्दे
संबोधित मुद्दों में शामिल हैं:
* उत्पादन के पैटर्न की व्यवस्थित निरीक्षण विशेष रूप से विषैले घटकों का उत्पादन, जैसे पेट्रोल में लेड, या रेडियोधर्मी रसायनों सहित विषैला अपशिष्ट।
* जीवाश्म ईंधन के उपयोग को बदलने के लिए ऊर्जा के वैकल्पिक स्रोत जो वैश्विक जलवायु परिवर्तन से जुड़े हुए हैं
* वाहनों के उत्सर्जन, शहरों में भीड़भाड़ और प्रदूषित हवा और धुएं के कारण होने वाली स्वास्थ्य समस्याओं को कम करने के लिए सार्वजनिक परिवहन प्रणालियों पर नई निर्भरता
* जल के बढ़ते उपयोग और सीमित आपूर्ति
## सन्दर्भ

श्रेणी:पर्यावरण
श्रेणी:पृथ्वी सम्मेलन
बीबीसी के यौन शोषण के मामले

२०१२ और २०१३ में, ब्रिटिश प्रसारण निगम जांच, आरोपों और कर्मचारियों द्वारा प्रतिबद्ध यौन शोषण से संबंधित घोटालों, और अन्य लोगों द्वारा दुरुपयोग के आरोपों की रिपोर्टिंग की एक श्रृंखला में शामिल किया गया था। बीबीसी के कर्मचारियों द्वारा बाल यौन शोषण के मुद्दे को जिमी साविल ने यौन शोषण घोटाले के हिस्से के रूप में अक्टूबर २०१२ में राष्ट्रीय स्तर पर प्रचारित किया था। साविल एक रेडियो डीजे और टीवी व्यक्तित्व थे और उन्होंने 'जिम'ल्ल फिक्स ईट', 'क्लंक क्लिक' और 'टौप ऑफ पॉप' जैसे कर्यक्रम प्रस्तुत किये और वह राशी जुटाने का एक माध्यम थे। साविल और अन्य बीबीसी कर्मचारियों द्वारा यौन शोषण के आरोप बीबीसी टेलीविजन केंद्र सहित देश भर अन्य स्थानों में रिपोर्ट किये गये थे। आगामी कवरेज ने अन्य पीड़ितों को आगे आने के लिये प्रोतसाहित किया।
## बाहरी कड़ियाँ
*http://www.dw.de/यौन-शोषण-आरोपों-के-घेरे-में-बीबीसी/a-16330098
पोरोचिस्ता खाकपूर

**पोरोचिस्ता खाकपूर** का जन्म तेहरान में हुआ था। पुरन्तु उनकी शिक्षा और प्रारंभिक जीवन लॉस एंजेलिस में बिता। 

## लिखने में रुचि
पोरोचिस्ता के लेख द न्यू यॉर्क टाइम्स, द लॉस एंजेलिस टाइम्स, द डेली बीस्ट, द विलेज वॉइस और द शिकागो रीडर में छपी हैं। उन्हें जॉन हॉपकिन्स विश्वविद्यालय, नॉर्थवेस्टन विश्वविद्यालय, द वर्जीनिया सन्टर फ़ॉर क्रिएटिव आर्ट्स, द सेवानी राइटर्स कॉन्फ़्रेन्स, द उक्रॉस फ़ाउन्डेशन और यड्डो की ओर से फ़ेलोशिप प्राप्त हुई।

## कार्य
वह सैंटा फ़े के कॉलेज में रचनात्मक लेखों की प्रोफ़ेसर हैं।

## पुरस्कृत पुस्तकें
* Sons and Other Flammable Objects

## सन्दर्भ

श्रेणी:ईरान के लोग
विजय कुमार (रोबोटविज्ञानी)

**विजय कुमार** (जन्म : 12 अप्रैल, 1962) भारत के एक रोबोटविज्ञानी हैं। वे पेन्सिल्वेनिया विश्वविद्यालय के स्कूल ऑफ इंजीनियरिंग ऐण्ड अप्लायड मेकेनिक्स में यूपीएस फॉउण्देशन प्रोफेसर हैं। ०१ जुलाई, २०१५ को वे पेन्न इंजीनियरिंग के डीन बनने वाले हैं। विजय कुमार मल्टी-रोबोट-फॉर्मेशन के नियन्त्रण और सहयोग विषय पर किये गये अपने कार्य के लिये प्रख्यात हैं।

## परिचय
### शिक्षा
* बी टेक - यांत्रिक इंजिनियरी, भारतीय प्रौद्योगिकी संस्थान कानपुर (मई १९८३)
* एम एस-सी - यांत्रिक इंजिनियरी, ओहियो स्टेट विश्वविद्यालय कोलम्बस, ओहियो (मार्च १९८५)
* पीएचडी - यांत्रिक इंजिनियरी, ओहियो स्टेट विश्वविद्यालय कोलम्बस, ओहियो (सितम्बर, १९८७)

### कार्य

## बाहरी कड़ियाँ
*विजय कुमार का जालघर

श्रेणी:रोबोटविज्ञानी
फूको का लोलक

right|thumb|300px|फूको के लोलक का एनिमेशन
right|thumb|300px|पेरिस (48°52' उत्तर) के पेन्थिओं में फूको के लोलक का एनिमेशन , इसमें पृथ्वी के चक्रण गति को अत्यधिक बढ़ा कर लिया गया है। '''हरा मार्ग''' (ट्रेस) पृथ्वी के ऊपर लोलक के पथ को दर्शा रहा है (घूमते हुए रिफरेंस फ्रेम में) , '''नीला मार्ग''' लोलक के तल के साथ-साथ घूम रहे रिफरेंस फ्रेम में लोलक के मार्ग को दर्शा रहा है।
right|thumb|300px|पेरिस के पेन्थिओं में स्थित फूको का लोलक

**ye definition. Girjesh kushwah Gk ne di hai.** 

**फूको का लोलक** (Foucault pendulum) धरती के  अपनी धुरी पर घूमने की क्रिया को प्रदर्शित करने के उद्देश्य से निर्मित एक सरल प्रायोगिक युक्ति है। इसका नाम फ्रांसीसी भौतिकशास्त्री लिओं फूको (Léon Foucault) के नाम पर पड़ा है। फूको ने इस लोलक का निर्माण १८५१ में किया था। 

## सन्दर्भ

## इन्हें भी देखें
*लोलक
*सरल लोलक

श्रेणी:लोलक
चुम्बकीय लोलक

right|thumb|300px|चुम्बकीय लोलक
**चुम्बकीय लोलक** (magnetic pendulum) वह दोलक है जिसमें धागे से लटका धातु (लोहा) का लोलक कई चुम्बकों के चुम्बकीय क्षेत्र तथा गुरुत्वीय क्षेत्र के अधीन गति करता है। लोलक के धागे की लम्बाई इतनी रखी जाती है कि वह किसी भी चुम्बक को न छू सके। 

इसमें लोलक की गति गुरुत्वीय क्षेत्र तथा चुम्बकों के चुम्बकीय क्षेत्र - दोनों से निर्धारित होता है। यद्यपि इस प्रयोग में लोलक की गति 'अनियमित' दिखती है फिर भी यह 'डिटर्मिनिस्टिक' है। यह गति आरम्भिक स्थितियों (starting conditions) पर निर्भर करती है। इस गति को 'डिटर्मिनिस्टिक केओस' (deterministic chaos) कहा गया है।

श्रेणी:लोलक
केट बोसवरथ

**कैथरीन ऐन ''केट'' बोसवरथ**  (लैटिन: Kate Bosworth) (जन्म 2 जनवरी 1983) संयुक्त राज्य अमेरिका की एक फिल्म अभिनेत्री है। 

## सन्दर्भ

श्रेणी:फ़िल्म अभिनेत्री
श्रेणी:1983 में जन्मे लोग
श्रेणी:जीवित लोग
श्रेणी:अमेरिकी बौद्ध
एमएसजी: द मैसेंजर

***एमएसजी: द मैसेंजर*** (अन्य नाम ***एमएसजी: द मैसेंजर ऑफ़ गोड***) गुरमीत सिंह राम रहीम और जीतु अरोड़ा निर्देशित एक्शन फ़िल्म है। इसमें सभी करतब सिंह ने स्वयं किये हैं। फ़िल्म में युवाओं से सम्बंधित मुद्दों पर आधारित है, जैसे नशा, शराबीपन आदि। फ़िल्म में सात गीत हैं और उन्हें १३ फ़रवरी २०१५ को हिन्दी अंग्रेज़ी, तमिल, तेलुगू और मलयालम में जारी किया गया। फ़िल्म को समालोचकों से नकारात्मक समीक्षायें मिली।
## सन्दर्भ

श्रेणी:गुरमीत राम रहीम सिंह
कमानीदार तुला

right|thumb|200px|कमानीदार तुला (स्प्रिंग बैलेन्स)

**कमानीदार तुला** (Spring scale या Spring balance) एक प्रकार की तुला (तराजू) है। इसमें एक स्प्रिंग होती है जिसका एक सिरा फिक्स रहता है और दूसरे सिरे पर हुक के द्वारा वह भार लटकाया जाता है जिसका वजन ज्ञात करना हो। यह हुक के नियम पर कार्य करती है। 

श्रेणी:घरेलू सामान
अलका बेओत्रा

**डॉ॰ अलका बेओत्रा** (अँग्रेजी: Dr. Alka Beotra) भारतीय महिला को विश्व डोपिंग रोधी वैज्ञानिक संघ (WAADS) के कार्यकारी समिति की सदस्य हैं। 13 मार्च, 2015 को उन्हें इस पद हेतु नामित किया गया। वे संघ के 6 सदस्यीय कार्यकारी समिति में नामित होने वाली एक मात्र एशियाई महिला हैं। वर्तमान में डॉ॰ अलका युवा कार्य और खेल मंत्रालय के अधीन राष्ट्रीय डोप परीक्षण प्रयोगशाला की वैज्ञानिक निदेशक के रूप में कार्यरत हैं।

## करियर
अलका ने काशी हिन्दू विश्‍वविद्यालय, वाराणसी से 1977 में परास्नातक तथा 1981 में पीएच.डी. में करने के बाद फरवरी 1982 से मार्च 1990 तक अखिल भारतीय आयुर्विज्ञान संस्थान, नई दिल्ली के फार्माकोलॉजी विभाग में पूल ऑफिसर और रिसर्च ऑफिसर के पद पर काम किया। तत्पश्चात मार्च 1990 में वे भारतीय खेल प्राधिकरण के डोप नियंत्रण केंद्र में वैज्ञानिक के पद पर नियुक्त हुईं और उसके बाद एथलीटों की दवा के परीक्षण कार्य से जुड़ी। वे मार्च 2002 से अगस्त 2009 तक डोप परीक्षण प्रयोगशाला नई दिल्ली में उप वैज्ञानिक निदेशक तथा पदोन्नति के पश्चात सितंबर 2009 से लगातार वैज्ञानिक निदेशक के पद पर कार्यरत हैं। उन्हें डोप परीक्षण प्रयोगशाला में काम करने का 24 साल का अनुभव है। तीन वर्ष की अवधि के लिए मार्च 2015 से वे एंटी डोपिंग वैज्ञानिकों (WAADS) की वर्ल्ड एसोसिएशन के कार्यकारी बोर्ड की सदस्य नामित हुयी है। 

वे 1999 से लगातार इंडियन एसोसिएशन ऑफ स्पोर्ट्स मेडिसिन (IASM) में विभिन्न पदों पर कार्य कर चुकी हैं। वर्तमान में वे इंडियन एसोसिएशन ऑफ स्पोर्ट्स मेडिसिन में उपाध्यक्ष हैं और खेल चिकित्सा एशियाई फेडरेशन के डोपिंग आयोग की सदस्य हैं।
## सन्दर्भ

## बाहरी कड़ियाँ
*लिंकडीन पर अलका की प्रोफाइल

श्रेणी:भारतीय महिला वैज्ञानिक
आयतन प्रत्यास्थता मापांक

thumb|right|एकसमान संपीड़न का चित्रण

किसी पदार्थ का **आयतन प्रत्यास्थता मापांक** अथवा **बल्क मोड्यूलस** (bulk modulus; K या B) एकसमान संपीड़न के मापन को व्यक्त करता है। इसे अत्यल्प दाब बढ़ाने के परिणामस्वरूप आयतन में होने वाली *सापेक्षिक* कमी के अनुपात से परिभाषित किया जाता है। इसकी अन्तर्राष्ट्रीय इकाई प्रणाली इकाई पास्कल है और इसकी विमीय रूप M1L−1T−2 है।

## सन्दर्भ

श्रेणी:भौतिक राशियाँ
मध्य प्रदेश संपर्क क्रांति एक्सप्रेस

मध्य प्रदेश संपर्क क्रांति एक्सप्रेस (12121) 2005 में शुरू की गयी संपर्क क्रांति सीरीज के रेलगाड़ियों में से एक हैं। संपर्क क्रांति एक्सप्रेस रेलगाड़ी की घोषना 2005 के रेलवे बजट में की गयी थी। यह रेलगाड़ी भारत की हृदयस्ताहली कहे जाने वाले मध्य प्रदेश को देश की राजधानी से जोड़ता हैं। 

यह रेलगाड़ी जबलपुर ((स्टेशन कोड:JBP, ओशो की जन्मस्थली) से हज़रत निज़ामुद्दीन (स्टेशन कोड:NZM) के बीच चलती हैं। ये रेलगाड़ी वर्त्तमान में हज़रत निज़ामुद्दीन में रूकती हैं जो नई डेल्ही रेलवे स्टेशन से 8 किलो मीटर की दूर पर हैं। वैसे भी दक्षिण एवं मुमबई जाने वाली ज्यादातर रेलगाड़ी आज कल हज़रत निज़ामुद्दीन से ही खुलती एवं रूकती हैं। संपर्क क्रांति रेलों के खोलने का मुख्य उद्देश्य प्रमुख शहरों/राजधानियों को देश की राजधानी से जोड़ना हैं। 

ये रेलगाड़ी पश्चिम मध्य रेल के द्वारा संचालित होता हैं इसका मुख्यालय जबलपुर है।

## रेलगाड़ी का परिचालन
यह सुपरफास्ट रेलगाड़ी हफ्ते में 3 दिन बुधवार, शुक्रवार एवं एतवार को जबलपुर एवं हज़रत निज़ामुद्दीन के बीच चलती हैं। ये रेलगाड़ी निम्नलिखित जगहों उत्तर प्रदेश झाँसी जंक्शन, राजस्थान (धौलपुर), हरियाणा में हज़रत निज़ामुद्दीन से पहले रूकती हैं। ये रेलगाड़ी डीजल एवं बिजली दोनों से चलती हैं।

ये रेलगाड़ी जबलपुर से रात 7.10 में खुलती हैं एवं सबेरे 9.05 में हज़रत निज़ामुद्दीन में पहुँचती हैं। इस रेलगाड़ी की टाइमिंग उनलोगों के लिए सहीं हैं। जिनको डेल्ही में दुसरे दिन सबेरे काम रहता हैं। ऐसे लोग दिन में अपना काम समाप्त कर के उसी दिन वापस दिल्ली से लौट सकते हैं। वापसी में ये रेलगाड़ी शाम के 5.25 में खुलती हैं एवं दुसरे दिन 7.45 में जबलपुर पहुँचती हैं। MP के लोग काफी समय से ऐसे रेलगाड़ीकी मांग कर रहे थे।

## रेलगाड़ी द्वारा तय की जाने वाली दूरी एवं रफ़्तार
यह रेलगाड़ी कुल 905 किलो मीटर की दूरी 14 घंटे में तय करती हैं। ये रेलगाड़ी कुल 6 जगहों पे रूकती हैं एवं इसकी औसत स्पीड 65 किलोमीटर/घंटे की हैं। इस रेलगाड़ी के कम स्टॉपेज होने की वजह से ये काफी मांग में रहती हैं एवं इसमें रिजर्वेशन मिलना काफी मुश्किल होता हैं। हालांकि इस रूट पे कई अच्छे ट्रैंस हैं लेकिन इसकी मांग कम नहीं हुई है।

इस रेलगाड़ीमें स्लीपर क्लास के 14 डिब्बे, 3 ऐ सी के 3 डिब्बे, 2 ऐ सी के 1 डिब्बे, 1 ऐ सी +2 ऐ सी का 1 डिब्बा एवं 4 जनरल कम्पार्टमेंट हैं। इस रेलगाड़ी में कानों में हेडफ़ोन लगाए और हाथ में मोबाइल फ़ोन, स्मार्टफ़ोन और लैपटॉप लिए ट्रेन में सफ़र करते लोग भारत की एक अलग तस्वीर पेश करते हैं।

## रेलगाड़ी की किराया तालिका
इस रेलगाड़ी की ऑनलाइन टिकटों की बुकिंग आई आर सी टी सी(IRCTC) के द्वारा की जाती है। इस रेलगाड़ी में विभिन्न श्रेणियों का किराया निम्नलिखित हैं।:

* स्लीपर क्लास: 465 रुपया (8$)
* ३ ऐ सी: 1215 रुपया (20$)
* २ ऐ सी: 1735 रुपया (28$)
* १ ऐ सी: 2950 रुपया (48$)

ये रेलगाड़ी मधयम आय वर्ग के लोगों के दवरा काफी पसंद की जाती हैं, क्यूंकि ये कम समय लेते हुए दिल्ली पहुंचती हैं। यद्यपि जबलपुर से निज़ामुद्दीन के लिए और भी 2 अन्य रेलगाड़ी महाकौशल एक्सप्रेस एवं जबलपुर-निज़ामुद्दीन एक्सप्रेस भी हैं। 

इस रेलगाड़ी की रोजाना चलाने की मांग हो रही एवं इस दिशा में प्रस्ताव मांगे गए हैं, उम्मीद हैं लोगों की ये मांग भी पूरी होगी।

## सन्दर्भ

श्रेणी:मेल एक्स्प्रेस ट्रेन
अपरूपण गुणांक

thumb|right|अपरूपण विकृति
पदार्थ विज्ञान में, अपरूपण प्रतिबल और अपरूपण विकृति के अनुपात को **अपरूपण गुणांक** (shear modulus' या modulus of rigidity) कहते हैं। इसे *G* (कभी-कभी *S* याr *μ* ) से निरूपित किया जाता है। :
:G \ \stackrel{\mathrm{def}}{=}\ \frac {\tau_{xy}} {\gamma_{xy}} = \frac{F/A}{\Delta x/l} = \frac{F l}{A \Delta x} 

जहाँ 
:\tau_{xy} = F/A \, = अपरूपण प्रतिबल (shear stress);
:F लगने वाला बल
:A क्षेत्रफल, जिस पर बल लग रहा है
: इंजीनियरी में , \gamma_{xy} = \Delta x/l = \tan \theta \, = अपरूपण विकृति (shear strain).  अन्य स्थानों पर , \gamma_{xy} = \theta 
:\Delta x अनुप्रस्थ विस्थापन
:l मूल लम्बाई

अपरूपण गुणांक की एस आई इकाई **पास्कल** (Pa) है। इसकी विमा (dimension) M1L−1T−2 है।

अपरूपण गुणांक सदा धनात्मक होता है।
प्रत्यास्थ ऊर्जा

**प्रत्यास्थ ऊर्जा** (Elastic energy) वह स्थितिज यांत्रिक ऊर्जा है जो उस पदार्थ के आयतन या आकार को विकृत करने के कारण उस पदार्थ के अन्दर संगृहीत हो जाता है।
इसे निम्नलिखित सूत्र से अभिव्यक्त किया जा सकता है-

: U = \frac{1}{2}k \Delta x^2\,

जहाँ **k** पदार्थ का नियतांक है और **x** विकृति का माप है।

## संपीड्य गैसों और द्रवों की आन्तरिक ऊर्जा में परिवर्तन

:  dU = -P\,dV \ ,

श्रेणी:प्रत्यास्थता
दशमेश (बहुविकल्पी)

----

* सिखों के दशम गुरु - गुरु गोबिन्द सिंह
* ज्योतिष में जन्मकुंडली के दसवें घर के स्वामी ग्रह को भी दशमेश कहा जाता है।
चुम्बकीय आघूर्ण

किसी चुम्बक का **चुम्बकीय आघूर्ण** (magnetic moment) वह राशि है जो बताती है कि उस चुम्बक को किसी वाह्य चुम्बकीय क्षेत्र में रखने पर वह कितना बलाघूर्ण अनुभव करेगा। छद़ चुम्बक, एक लूप जिसमें विद्युत धारा बह रही हो, परमाणु का चक्कर काटता इलेक्ट्रॉन, अणु, ग्रह आदि सभी का चुम्बकीय आघूर्ण होता है।

### धारावाही लूप का चुम्बकीय आघूर्ण
thumb|200px|धारा '''I''' तथा क्षेत्रफल '''S''' वाले लूप का चुम्बकीय आघूर्ण <math>\vec{\mu}</math> |left

यदि किसी समतल धारावाही लूप में नियत धारा बह रही हो तो उससे एक चुम्बकीय क्षेत्र पैदा होता है। इस क्षेत्र की विशेषता उसका चुम्बकीय द्विध्रुव आघूर्ण होता है, जिसका व्यंजक निम्नलिखित है-

: \vec{\mu}= I \vec{S}
जहाँ
: \vec{\mu} – चुम्बकीय द्विध्रुव  आघूर्ण है
: \vec{S} – लूप का क्षेत्र सदिश (इसका परिमाण लूप के क्षेत्रफल के बराबर होता है)
:  I  – लूप धारा

द्विध्रुव आघूर्ण एक सदिश राशि है जो लूप के क्षेत्र के लम्बवत होती है जैसा चित्र में दिखाया गया है।

## सन्दर्भ

## इन्हें भी देखें
* चुम्बकीय द्विध्रुव
* द्विध्रुव चुम्बक

श्रेणी:चुम्बकत्व
क्यूरी ताप

भौतिकी और पदार्थ विज्ञान में **क्यूरी ताप** (Curie temperature (Tc)) या **क्यूरी बिन्दु** (Curie point) वह ताप है जिस पर उस पदार्थ का स्थायी चुम्बकत्व समाप्त हो जाता है और केवल प्रेरित चुम्बकत्व ही शेष रहता है। 

## कुछ लौहचुम्बकीय पदार्थ एवं उनके क्यूरी ताप

श्रेणी:चुम्बकत्व
प्रतिचुम्बकत्व

right|thumb|300px|निओडिमिअम के चुम्बक के ऊपर रखा ताप-अपघट्य कार्बन, चुम्बक के ऊपर  तैरता रहता है। स्थायी चुम्बकों को इस प्रकार व्यवस्थित किया गया है कि उनसे उत्पना चुम्बकीय क्षेत्र उर्ध्वाधर (vertical) है तथा दो चुम्बकों के बीच ऊपर-नीचे दिशा में है।

**प्रतिचुम्बकीय पदार्थ** वे हैं जिनमें बाहर से आरोपित चुम्बकीय क्षेत्र के उल्टी दिशा में चुम्बकीय क्षेत्र प्रेरित होता है। ये पदार्थ वाह्य चुम्बकीय क्षेत्र द्वारा प्रतिकर्षित (रिपेल) किये जाते हैं। अर्थात इनका व्यवहार अनुचुम्बकीय पदार्थों के चुम्बकीय व्यवहार के उल्टा होता है। प्रतिचुम्बकत्व एक क्वाण्टम यांत्रिक प्रभाव है और सभी पदार्थ यह गुण प्रदर्शित करते हैं।जब अन्य चुम्बकीय प्रभाव नगण्य हों तो ऐसे पदार्थों को प्रतिचुम्बकीय कह दिया जाता है। यह भी कह सकते हैं कि प्रतिचुम्बकीय पदार्थों की पारगम्यता (परमिएबिलिटी) **μ<sub>0</sub>** से कम होती है। 

उदहारण : जस्ता, बिस्मथ, नमक, जल, ताँबा, चांदी, हाइड्रोजन, हवा, एल्कोहल इत्यादि।

प्रतिचुम्बकत्व का गुण प्रदर्शित करने वाले कुछ उल्लेखनीय पदार्थ और उनकी पारगम्यता का मान नीचे की सारणी में दिए गए हैं-

## सन्दर्भ

श्रेणी:चुम्बकत्व
हावड़ा मुम्बई मेल

**हावडा मुंबई मेल** भारतीय रेलवे की एक सुपरफास्ट रेलगाड़ी हैं, जो दक्षिण पूर्वी रेलवे ड़ीविज़न की और से चलती हैं। ये रेलगाड़ी हावड़ा (स्टेशन कोड : HWH)– मुंबई (स्टेशन कोड : MUM) के बीच चलती हैं। ये भारत की सबसे पुरानी रूट पे चलने वाली ट्रेनों में से एक हैं। ये देश के 2 महत्वपूर्ण जगहों को जोड़ती हैं जो ब्रिटिश काल से ही भारत के इतिहास में अपना महत्व रखती हैं।
## रेलगाड़ी का परिचालन
यह रेलगाड़ी अकोला, भुसावल, नागपुर, बिलासपुर, रोउरकेला , टाटानगर एवं खरगपुर जैसे महत्वापूर्ण स्टेशनों पर रूकती हैं। ये कुल 43 जगहों पे रूकती हैं, नागपुर जंक्शन पे ये सबसे ज्यादा 20 मिनट् के लिए रूकती हैं।

यह रेलगाड़ी (12809) मुंबई से रात के 8.35 में खुलती हैं एवं तीसरे दिन सवेरे 5.50 AM में हावडा पहुँचती हैं, लोगों को काफी लम्बे समय तक इस रेलगाड़ी में रहना पड़ता हैं। ये जमशेदपुर (टाटा इंडस्ट्रीज एवं झारखण्ड क एक प्रमुख औद्योगिक सहर) को मुंबई एवं कोलकात्ता दोनों से जोड़ती हैं।
## ट्रेन की रफ़्तार
हावडा मुंबई मेल (12810) जो हावडा से मुंबई तक जाती हैं, 1968 किलो मीटर की दूरी 33 घंटे एवं 15 मिनट में तय करती हैं, इसकी रफ़्तार 59.34 किलोमीटर/घंटे की हैं। इसके विपरीत मुंबई से हावडा आने वाली (12809) 33 घंटे 10 मिनट की दूरी तय करती हैं, जबकि इसकी रफ़्तार 59.19 किलोमीटर/घंटे की होती हैं। 
## कोच एवं अन्य सुविधाएं
अंगूठाकार|दाएँ|हावडा मुंबई मेल - स्लीपर कोच - लकी नंबर १३
इस रेलगाड़ी में स्लीपर क्लास के 13 डिब्बे, 3 ऐ सी के 3 डिब्बे, २ ऐ सी के 2 डिब्बे, 1 ऐ सी का 1 डिब्बा एवं 4 डिब्बे जनरल कम्पार्टमेंट के हैं। इस रेलगाड़ी में पैंट्री कार की भी सुविधा उपलब्ध हैं। जहा यात्री अपने मनपसंद खाने का आर्डर दे सकते हैं। जब इतनी लम्बी दूरी का सफर हो तब इसमें पैंट्री कार का होना काफी सुकून दिलाता हैं। इसकी देखभाल आई आर सी टी सी के द्वारा की जाती हैं, इस रेलगाड़ी के रस्ते में कई महत्वपूर्ण स्टेशन पड़ते हैं जहा पर आप पहले से अपने खाने का भी आर्डर कर सकते हैं। इसके अलावा ये रेलगाड़ी इतनी राज्यों से गुजरती हैं की आपको बिभिन्न प्रदेशों के खाने का स्वाद चखने को मिल जाता हैं।

सीजन के दिनों में इस रेलगाड़ी में आरक्षण मिलना एक कठिन कार्य होता हैं इसके अलावा, ये कई महत्वपूर्ण जगहों से होकर गुजरती हैं इसलिए इसकी मांग हमेशा बनी रहती हैं। इस रेलगाड़ी के कई समर्पित यात्री हैं जो केवल इसी रेलगाड़ी से ही सफर करना पसंद करते हैं 
## रेलगाड़ी की किराया तालिका
इस रेलगाड़ी की ऑनलाइन टिकटों की बुकिंग आई आर सी टी सी के द्वारा की जाती है। इस रेलगाड़ी में विभिन्न श्रेणियों का किराया निम्नलिखित हैं 

* स्लीपर क्लास : 740 रुपया (12$)

* ३ ऐ सी : 1930 रुपया (32$)

* २ ऐ सी : 2820 रुपया (46$)

* १ ऐ सी : 4860 रुपया (79$)

ये रेलगाड़ी भारतीय रेल की एक समृद्ध विरासत का हिस्सा हैं। मुंबई एवं हावडा के बीच रेलगाड़ी का परिचालन 1870 से प्राम्भ हुआ था, तब से इन दो शहरों के बीच की दूरी भी काफी कम हो गयी थी। ये रेलगाड़ी उसी समृद्ध विरासत को आगे बढ़ाती हैं।

## सन्दर्भ
 

श्रेणी:भारत में मेल रेलगाड़ियां
प्रत्यास्थता मापांक

right|thumb|300px|तन्य पदार्थ का प्रतिबल-विकृति वक्र
**यंग मापांक** (Young's modulus) या **प्रत्यास्थता मापांक** (modulus of elasticity) एक संख्या है जो बताती है कि किसी वस्तु या पदार्थ पर बल लगाकर उसका आकार बदलना कितना कठिन है। इसका मान वस्तु के प्रतिबल-विकृति वक्र (stress–strain curve) के प्रवणता के बराबर होता है। परिभाषा के रूप में,

:\lambda \ \stackrel{\text{def}}{=}\ \frac {\text{stress}} {\text{strain}}

## कुछ पदार्थों के प्रत्यास्थता मापांक

## सन्दर्भ

श्रेणी:रसायन विज्ञान
श्रेणी:सूत्रवाक्य
अनुचुम्बकत्व

**अनुचुम्बकत्व** (Paramagnetism) पदार्थों का वह गुण है जिसमें पदार्थ बाहर से आरोपित चुम्बकीय क्षेत्र की दिशा में ही चुम्बकीय क्षेत्र पैदा करते हैं। ये पदार्थ वाह्य चुम्बकीय क्षेत्र द्वारा आकर्षित किये जाते हैं। इनका व्यवहार प्रतिचुम्बकीय पदार्थों के चुम्बकीय व्यवहार के ठीक उल्टा होता है। अधिकांश रासायनिक तत्त्व और कुछ रासायनिक यौगिक अनुचुम्बकीय पदार्थ हैं। अनुचुम्बकीय पदार्थों की आपेक्षिक चुम्बकीय पारगम्यता **1** या इससे अधिक होती है।
अर्थात्  वे पदार्थ जिनमें सभी इलेक्ट्रॉन अयुग्मित हों, एक भी इलेक्ट्रान युग्मित न हों अनुचुम्बकत्व कहलाते हैं । एग्जांपल. एलमुनियम, टंगस्टन ,ऑक्सीजन आदि

## इन्हें भी देखें
*प्रतिचुम्बकत्व
*लोहचुम्बकत्व
*चुम्बकत्व

श्रेणी:चुम्बकत्व
कार्ल वाईश्ट्रास

right|thumb|300px|जर्मन गणितज्ञ कार्ल वाइश्ट्रास
**कार्ल वाईश्ट्रास** (Karl Weierstrass, 1815 ई. - १८९७ ई.) जर्मन गणितज्ञ थे।

वाईश्ट्रास का जन्म ३१ अक्टूबर, १८१५ ई. को बेस्टफ़ालिया के ऑस्टनफेल्ड ग्राम में हुआ था। आरंभ में ये मुंस्टर, दयट्श्चक्रोने और ब्राउन्सबेर्ख में अध्यापक रहे। ब्राउन्सबेर्ख में इन्होंने 'आबेल के फलनों' का अध्ययन आरंभ किया और यहाँ पर लिखित शोधपत्रों पर क्येनिग्सवेर्ख विश्वविद्यालय ने इन्हें ससम्मान पी-एच. डी. की उपाधि प्रदान की। ४९ वर्ष की आयु में ये बर्लिन विश्वविद्यालय में गणित के प्रोफेसर नियुक्त हुए। १८४९ ई. के पश्चात् 'आबेल के अनुकलों' पर इन्होंने एक ऐसे आश्चर्यजनक फलन का आविष्कार किया जिसके एक विशेष अंतर में कोई अवकल नहीं है। ये उन विश्लेषिक फलनों को अत्यंत महत्व दिया करते थे जिनका घात श्रेणी (पॉवर सीरीज) में विस्तार किया जा सके। १९ फरवरी, १८९७ ई. को बर्लिन में इनका देहांत हो गया।

श्रेणी:जर्मन गणितज्ञ
वाल्ट ह्विटमैन

अंगूठाकार
**वाल्ट व्हिटमन** (जन्म ३१ मई, १८१९ - ) अमरीका का महान् कवि। 

## परिचय
Walt whitman एक *अमेरिकन* कवि थे। उनका जन्म 1819 ई. में हुआ था। बचपन से ही उसे प्रकृति से बड़ा प्रेम था और वह पाठशाला छोड़कर अकसर खेतों में या समुद्रतट पर विचरण करने के लिए निकल जाया करता था। ११ वर्ष की उम्र में ही उसने पढ़ाई छोड़ दी और वह एक समाचारपत्र के कार्यालय में शिक्षार्थी के रूप में प्रविश्ट हो गया। उसे देश विदेश में भ्रमण करने का भी बड़ा शौक था। ३७ वर्ष की उम्र तक उसने कंपोजिटर, बढ़ई और अध्यापक के रूप में दिन बिताए तथा कई संवादपत्रों में भी काम किया किंतु उसके उच्च विचार उसे पत्रकार जीवन तक सीमित न रख सके और उसने उसका परित्याग कर कविता के क्षेत्र में प्रवेश किया।

Walt whitman को *<u>people's poet</u>* भी कहा जाता है।

उसकी प्रथम रचना *लीब्ज ऑव ग्रास* पहली बार १८५५ ई. में प्रकाशित हुई। उस समय उसमें केवल १२ कविताएँ संगृहीत थीं, किंतु १८९२ में उसका जो संस्करण प्रकाशि हुआ उसमें उनकी संख्या बढ़कर १२३ हो गई। इस कवितासंग्रह के प्रथम बार प्रकाशि होते ही उसकी बड़ी तीव्र और कटु आलोचना शुरू हो गई। किंतु प्रसिद्ध विचारक इमर्सन ने उसका महत्व समझा और कहा कि मैं इसे 'बुद्धिचातुर्य की अद्भुत रचना' समझता हूँ। इसके बाद व्हिटमैन पर इमर्सन का प्रभाव बराबर बढ़ता गया, जैसा कि उसने स्वयं स्वीकार किया है।

व्हिटमैन ने 'स्पेसिमन डेज़' तथा गद्य में भी कई रचनाएँ प्रस्तुत कीं किंतु *लीव्स ऑव् ग्रास* पुस्तक ही उसके जीवनदर्शन का सबसे अधिक प्रतिनिधित्व करती है। वह ऐसा परिधान है जिसमें उसने जीवन के वर्ष वर्ष के अनुभव सी दिए हैं और उसे मनुष्य की आंतरिक गरिमा की ऐसी पोशाक के रूप में परिणत कर दिया है जिसे गर्व के साथ आज भी पहना जा सकता है। उसका लक्ष्य उसके इन शब्दों से स्पष्ट है- 
:*कवि को सुंदरता से रचित पद्यावलियों से ही संतोष न कर लेना चाहिए। उसे द्रष्टा, भविष्यद्वक्ता, शिक्षक तथा नैतिक आदर्शों का प्रतिपादक होना चाहिए। उसकी वाणी केवल उसके अपने विचारों की ही अभिव्यक्ति नहीं करती, वरन् वह समूचे राष्ट्र का ही प्रतिनिधित्व करती है।*

व्हिटमैन के विचारों और भारतीय दर्शन में आश्चर्यजनक समानता है। वेदांतियों की तरह वह भी परमार्थ की प्राप्ति के लिए चिंतन और ध्यान पर बल देता है। यद्यपि उसने भगवद्गीता का अंग्रेजी अनुवाद भी पढ़ा तथापि पर कुछ विद्वानों का ख्याल है कि अमरीकन थॉरो के कारण ही उसे भारतीय दर्शन के प्रति अनुराग की प्रेरणा मिली। जो हो, इतना तो स्पष्ट है कि वेदांत की दृष्टि से देखने पर उसके विचार और भाव अधिक बोधगम्य तथा सरल प्रतीत होने लगते हैं।

श्रेणी:अमेरिकन साहित्यकार
सिडनी जेम्स वेव

right|thumb|200px|सिडनी जेम्स वेब
**सिडनी जेम्स वेव** (१८५९ - १९४७) फेबियन समाजवादी विचारधारा के मुख्य सिद्धांतकार थे।

## परिचय
सिडनी जेम्स का जन्म निम्न मध्यम वर्ग के परिवार में हुआ था। माता पिता की आर्थिक स्थिति अच्छी तो न थी, फिर भी उन्हें शिक्षा के लिए स्विटजरलैंड और जर्मनी भेजा गया। लंदन विश्वविद्यालय में भी उन्होंने अध्ययन किया। १९ वर्ष की उम्र में उन्होंने जानपद सेवा में प्रवेश किया, और वहाँ पर १८९१ तक कार्य किया। इसके पश्चात् त्यागपत्र देकर वे फेबियन सोसयटी द्वारा समाजसुधार के कार्य में लग गए। उनके लेख 'फैबियन ऐसेज़' में प्रकाशित हुए जिन्हें वीट्रिस पीटर ने पढ़ा ओर वह इनसे प्रभावित हुई। १८९२ में वेब का विवाह बीट्रिस से हुआ। पीटर का परिवार १९वीं शताब्दी के औद्योगिक विकास से लाभान्वित था। यह बड़े उद्योगपति थे और धनाढ्य भी। इसके कारण बीट्रिस का संपर्क प्रमुख व्यक्तियों से था। १८८७ में व समाजकार्य में प्रविष्ट हुई थीं और अपने चचेरे भाई के साथ 'लाइफ ऐंड लेबर ऑव दी पीपुल ऑव लंडन' प्रकाशित कर चुकी थीं। सिडनी से भेंट के समय वह 'दि कोओपरेटिव मूवमेंट इन ग्रेट ब्रिटेन' पुस्तक पर कार्य कर रही थीं।

१८९२ में विवाह के पश्चात् उनका लंदनगृह बौद्धिक कार्य और गंभीर सामाजिक चिंतन का केंद्र बना। इसके पश्चात् इन दोनों ने मिलकर कई ग्रंथों की रचना की और स्थानीय सरकार, मजदूर संघ आंदोलन, निर्धन नियम प्रशासन और सहकारी आंदोलन पर निष्पक्ष अनुसंधान द्वारा व्यावहारिक विचार प्रस्तुत किए।

सक्रिय राजनीति और शासन से वेब का संपर्क काफी घनिष्ठ था। वे लंदन काउंटी कांउसिल के १८९२ से १९१० तक सदस्य थे और उन्हीं के प्रयासों के परिणामस्वरूप 'लंदन स्कूल ऑव इकनामिक्स ऐंड पोलिटिकल साइंस' की स्थापना हुई, तथा १९०२ से १९१९ तक उन्होंने इसमें जन प्रशासन के आचार्य का कार्य किया। १९२२ में वे संसद्सदस्य निर्वाचित् हुए और १९२४ में मैकडोनल के मंत्रिमंडल में 'बोर्ड ऑव ट्रेड' के सभापति नियुक्त हुए। १९२९ में जब मजदूर दल को पुन: सत्ता प्राप्त हुई तो वे उपनिवेश मंत्री नियुक्त हुए, जिस पद पर उन्होंने १९३१ तक कार्य किया। १९२९ में मैक्डानल के जोर देने पर उन्होंने पियरेज (बैरन पास फील्ड) स्वीकार की। १९३१ में उन्होंने जनजीवन से अलग रहकर अपना शेष जीवन लेखन कार्य में लगाया।

१९१३ में उन्होंने 'दी न्यू स्टेट्समैन' की स्थापना की। १९३२ में वे सोवियत संघ गए और वहाँ से लौटने पर १९३५ में अपनी पुस्तक 'सोवियत कम्युनिज्म' प्रकाशित की। १९४३ में बीट्रिस की मृत्यु हुई। उसके चार वर्ष बाद सिडनी की भी जीवनलीला समाप्त हुई।

श्रेणी:ब्रितानी समाजवादी
श्रेणी:ब्रितानी राजनीतिज्ञ
पशु-रति

**पशु-रति** अथवा **पशु-अनुरक्ति** (Zoophilia) जानवरों पर यौन निर्धारण को समाहित करने वाली अपकामुकता को कहा जाता है। मनुष्य और गैर मनुष्य जानवरों के मध्य होने वाले अन्तर-प्रजातीय यौन गतिविधि को **पशुगमन** कहते हैं। इन शब्दों को सामान्यतः एक दूसरे के स्थान पर प्रयुक्त किया जाता है लेकिन कुछ शोधकर्ता इनमें आकर्षण (पशु-अनुरक्ति) और कार्य (पशुगमन) के रूप में विभेद करते हैं।

यद्यपि विभिन्न देशों में पशुगमन वैधानिक रूप से अवैध है तथा पशुगमन को जानवरों के साथ दुर्व्यवहार नियमों के अन्तर्गत अवैध माना जाता है तथा ये अपराध की श्रेणी में आता है।
## सन्दर्भ

श्रेणी:पशु
श्रेणी:यौनाचार
न्यूज़बीस्ट

**न्यूज़बीस्ट** एक अमरीकी समाचार पत्रिका है। इससे पूर्व समाचार पत्रिका का नाम न्यूज़वीक था। यह पत्रिका पिछले 80 सालों से प्रिंट प्रकाशन के बाद 2012 से पूर्णत: डिजिटल प्रकाशन के रूप में तब्दील हुई है। नाम बदले जाने के बावजूद एक ही कम्पनी के अंतरगत अलग-अलग ऑनलाइन ब्रांडों न्यूजवीक और द डेली बीस्ट के नहीं बदले गए हैं जिनका वर्ष 2010 में आपस में विलय हो चुका था।

## सन्दर्भ

श्रेणी:समाचार पत्रिकाएँ
इंडियामार्ट

**इंडियामार्ट** एक अंतरजाल (IndiaMART.com) के रूप में भारत के छोटे और मझोले व्यापार से जड़ी संस्थाओं के वैश्विक विक्रेताओं और खरीदारों को जोड़ने वाला बाज़ार है। यह कम्पनी का दावा है कि वह 1.5 औद्योगिक उत्पादों के बेचनों के लिए प्लैटफ़ॉर्म और सहायक औज़ार प्रस्तुत करती है। इससे लगभग 10 मिलियन खरीदार विश्वस्नीय और प्रतिस्पर्थक रूप से औद्योगिक उत्पादों के बेचने वालों को चुन सकते हैं। इस कम्पनी के 3373 कर्मचारी हैं जो भारत के 85 से अधिक कार्यालयों से काम कर रहे हैं। इसके वर्तमान निवेषकों में इंटेल कैपिटल (Intel Capital) और बेनेट, कोलमन ऐण्ड कम्पनी (Bennett, Coleman & Co. Ltd) शामिल हैं। 

## सन्दर्भ

## बाहरी कड़ियाँ
* इंडियामार्ट का जालस्थल 

श्रेणी:भारतीय कंपनियाँ
मोशे बोगी यालोन

**मोशे बोगी यालोन** (**हिब्रू भाषा** में: משה יעלון; **जन्म के समय का नाम**: मोशे स्मिलान्स्की; जन्म: 24 जून 1950) एक इसराइली राजनेता और इसराइल के पूर्व सेना अध्यक्ष हैं। वर्तमान में वह इसराइल के रक्षा मंत्री हैं।

श्रेणी:1950 में जन्मे लोग
श्रेणी:जीवित लोग
श्रेणी:इसराइल के राजनीतिज्ञ
टोटो भाषा

**टोटो** एक चीनी-तिब्बती भाषा है जो भारत और भूटान की सीमा पर टोटो आदिवासियों द्वारा टोटोपारा में बोली जाती है। हिमालयाई भाषा परियोजना टोटो के व्याकरण के पहली तस्वीर बनाने का प्रयास कर रही है।

टोटो भाषा यूनेस्को द्वारा गंभीर रूप से लुप्तप्राय भाषाओं की सूची मे शामिल है। एक अनुमान के अनुसार टोटो बोलने वालों की संख्या 1,000 है। अधिकांश परिवार इस भाषा का प्रयोग घर में करते हैं। हालांकि बच्चे इस भाषा का प्रयोग घर में सीखते हैं, परन्तु उन्हें स्कूल में बंगाली पढ़ाई जाती है।

## सन्दर्भ

## बाहरी कड़ियाँ
*India's tribal people fast becoming lost for words

श्रेणी:पश्चिम बंगाल की भाषाएँ
अलीपुर जेल

**अलीपुर जेल** या **अलीपुर केन्द्रीय जेल** (**बंगाली**: আলিপুর কেন্দ্রীয় সংশোধনাগার) कोलकाता में स्थित एक ऐतिहासिक जेल है, जहाँ ब्रिटिश शासन के दौरान राजनैतिक बंदियों को रखा जाता था।  प्रसिद्ध क़ैदियों में सुभाष चन्द्र बोस भी थे जिन्हें यहाँ गया था। जेल परिसर में अलीपुर जेल प्रेस भी स्थित है।

## जेल में बन्द रखे गए जाने मान और ऐतिहासिक व्यक्ति
* अरविन्द घोष या श्री अरविन्द (**बंगली**: শ্রী অরবিন্দ, जन्म: १८७२, मृत्यु: १९५०) को लगभग एक वर्ष के लिए (मई १९०८ से मई १९०९) तक अलीपुर बम कांड के तुरंत बाद यहाँ रखा गया था। यहाँ रहने के समय में अरविन्द ने बंगाली पत्रिका *सुप्रभात* में कई लेख लिखे थे जिन्हें आगे चलकर *टेल्स ऑफ़ प्रिज़न लाइफ़* (Tales of Prison life) के रूप में प्रकाशित किया गया था। इसके पश्चात उन्होंने अपने जेल अनुभव के बारे में कहा: "मैंने एक साल जेल में बिताने के बारे में बताया है। शायद इससे अच्छा होता यदि मैं एक वर्ष आशरम में रहने के बारे में लिखता। अंग्रेज़ सरकार के क्रोध का एक परिणाम यह रहा कि मुझे भगवान होने का अनुभव मिल गया।"
* सुभाष चन्द्र बोस
* कामराज (१९३०)
* बिधान चंद्र राय (१९३०)
* चारू मुजुमदार
* प्रमोद रंजन चौधरी (१९२७)
* जैक प्रेगेर (Jack Preger) (१९८१)

## सन्दर्भ

## बाहरी कड़ियाँ
* भारतीय स्वतंत्रता संग्राम के वीर

श्रेणी:कोलकाता
हाइक मैसेंजर

**हाइक मैसेंजर** इन्टरनेट के द्वारा एक स्मार्ट फोनों पर चलने वाली एक तत्क्षण मेसेजिंग सेवा थी। इसके उपयोगकर्ता एक-दूसरे को टेक्स्ट संदेश के अलावा ऑडियो, छवि, फाइल, वॉइस संदेश, वीडियो तथा अपनी स्थिति भेज सकते थे।

इसकी शुरूआत 12 दिसम्बर 2012 में हुई और अप्रैल 2013 में भारती सॉफ्टबैंक से लगभग 46.5 करोड़ रूपए के वित्त पोषण का अपना पहला दौर उठाया। हाइक भारती एंटरप्राइजेज (भारतीय कम्पनी) और सॉफ्टबैंक (जापानी कम्पनी) के बीच एक संयुक्त उद्यम था।

## सेवाएं
**हाइक मैसेंजर** के जरिए हम शब्दों के संदेश के अलावा ग्राफिकल स्टीकर ,इमोशन्स ,चित्र ,वीडियो ,ऑडियो फाइल वॉइस संदेश इत्यादि भेज सकते थे। 

## इतिहास
**हाइक मैसेंजर** की स्थापना भारती इंटरप्राजेस के केविन भारती मित्तल ने 12 दिसम्बर 2012 को की थी। 

## सन्दर्भ

## बाहरी कड़ियाँ
*
* हाइक के बारे में सबकुछ

श्रेणी:सॉफ्टवेयर
श्रेणी:मैसेंजर
श्रेणी:एंड्रॉइड सॉफ्टवेयर